ช่วงวันตรุษจีนที่ผ่านมา ได้คิวจองกินอาหารทะเลกับ"กรีนนำเที่ยว" ซึ่งปกติจะต้องได้นั่งเรือชมความงามของเกาะต่างๆในชุมพรด้วย (ซึ่งทางกรีนได้คิดรวมทั้งค่าอาหารและค่าเรือเฉลี่ยคนละประมาณ700บาท ) แต่วันที่ไปลมฟ้าอากาศไม่เป็นใจ จึงอดไปนั่งเรือชมเกาะ  ????????(ซึ่งเขาบอกว่าสวยมากกกก) จึงได้แต่นั่งทานอาหารกับครอบครัวริมฝั่ง แต่เมื่อเห็นอาหารที่ทางกรีนจัดให้ ก็ถือว่ามาไม่เสียเที่ยวแถมยังคุ้มค่าอีกด้วย เพราะอาหารแต่ละอย่างสดจริง ตัวโตๆ เนื้อหวานๆ แถมปรุงรสชาติได้อร่อยกลมกล่อมถูกปากเสียด้วย ทนายเขียวหรือป้าเขียวซึ่งเป็นเจ้าของกรีนนำเที่ยวได้แนะนำน้ำจิ้มซีฟู้ดของทางร้าน ซึ่งอร่อยสมคำร่ำลือจากคนที่เคยมาลองจริงๆ นอกจากนี้ไฮไลต์เด็ดที่ทางร้านภูมิใจนำเสนอคือปูผัดหมี่กะทิแบบโบราณ ซึ่งหาทานยาก เป็นการเอาปูเนื้อแน่นๆกล้ามโตๆผัดกับเส้นหมี่มีรสชาติเปรี้ยวๆหวานๆมันๆอร่อยกลมกล่อมมาก  แล้วยังมีเมนูอีกมากมายอร่อยๆให้ได้ลองและทึ่งอีกมากมาย